b'\n_START_ARTICLE_\nMauno Jokipii\n_START_PARAGRAPH_\nMauno Olavi Jokipii (21. elokuuta 1924 Helsinki \xe2\x80\x93 2. tammikuuta 2007 Jyv\xc3\xa4skyl\xc3\xa4) oli suomalainen historiantutkija, Jyv\xc3\xa4skyl\xc3\xa4n yliopiston historian professori ja  saman yliopiston historian laitoksen perustaja. Jokipii oli kansainv\xc3\xa4lisesti tunnettu toisen maailmansodan tutkija ja tuottelias tutkija ja kirjoittaja, jonka johdolla Jyv\xc3\xa4skyl\xc3\xa4n yliopistossa kehitettiin etenkin paikallishistorian tutkimusta. Toisen maailmansodan ja 1900-luvun Suomen ohella Jokipii tutki my\xc3\xb6s 1600-luvun Suomea ja Suomen varhaisinta keskiaikaa._NEWLINE_Mauno Jokipiin vanhemmat olivat teologian tohtori Aapeli Erhard Jokipii ja Frida Josefina Winter. H\xc3\xa4n p\xc3\xa4\xc3\xa4si ylioppilaaksi 1943 ja valmistui Helsingin yliopistosta filosofian kandidaatiksi 1948, maisteriksi 1950, lisensiaatiksi 1956 ja tohtoriksi 1957. _NEWLINE_Jokipiin vuonna 1968 julkaisema teos Panttipataljoona oli pitk\xc3\xa4\xc3\xa4n arvovaltaisin kuvaus suomalaisen Waffen-SS-vapaaehtoispataljoonan vaiheista. Vuonna 2019 ilmeni, ett\xc3\xa4 Jokipii oli teoksessa peitellyt ja v\xc3\xa4\xc3\xa4ristellyt mahdollisiin sotarikoksiin viittaavia tietoja muun muassa muuntelemalla alkuper\xc3\xa4isl\xc3\xa4hteist\xc3\xa4 tekemi\xc3\xa4\xc3\xa4n suoria lainauksia. Dosentti Andr\xc3\xa9 Swanstr\xc3\xb6min mukaan "Jokipii n\xc3\xa4ytt\xc3\xa4\xc3\xa4 myyneen rehellisyytens\xc3\xa4 ja tutkijan etiikkansa SS-miesten ja erityisesti Kalervo Kurkialan maineen varjelemisen hyv\xc3\xa4ksi".'